Від (імя)

**Від** (*Відзь*), **Віда** — мужчынскае імя. Жаночая імя — **Віда**.

## Паходжаньне

Віда або Від, пазьней Вайдэ (Wido, Wid, Weide) — імя германскага паходжаньня. Іменная аснова -від- паходзіць ад гоцкага wida 'повязь, злучэньне, моцнасьць' або ад гоцкага і германскага widus 'дрэва'. Сярод ліцьвінаў бытавалі імёны Відзейка (Відыка), Відул, Відзень (Відзін), Відун, Відут, Відбут, Відаўт, Відзігайла, Відугер, Відзегірд, Відзігін (Ведзікен), Відгінт, Відарт, Відзіман, Відзімонт (Відмунд, Відмунт), Арвід, Барвід, Бэрвід, Будвід, Бутвід, Гальвід, Гаўвід, Гаўтвід, Гервід, Гірдзівід (Гірдвід), Гішвід, Контвід, Артавід, Манівід, Мільвід (Мельвід), Нарвід, Ранвід, Сарвід, Таўдвід, Тарвід (Торвід), Эйвід, Эйтвід, Явід, Ясьвід, Ятвід. Адзначаліся германскія імёны Wideke, Widulo, Widin, Widun, Widut, Widbod, Widalt, Widigail, Wideger, Widgerd, Widikin (Wedigen), Widikint (Wedigint), Vidart, Widiman, Widimunt (Widmund), Arvid, Barvid, Berwid, Bodwidus, Butvid, Gelvidis, Gauwida, Gautwidus (Gautvidr), Gerwid, Gyrdvid, Gisoidis, Gunduidis, Hartvid, Manvidus, Melvid, Norvid, Ranvid, Sarvidis, Teudoidis, Torvid, Övid, Heidvid, Avid, Asvid, Atvid. Апроч таго, існуе іменная аснова -віт-, якая можа паходзіць ад асновы -від-.

Этымалягічны слоўнік старапольскіх асабовых імёнаў, выдадзены Польскай акадэміяй навук, адзначае гістарычнае бытаваньне ў Польшчы германскіх імёнаў Wido, Widegerius (Widgerius). Апроч таго, у Польшчы гістарычна бытавала імя Гасьцівід (Gościwid).

У Прусіі бытавалі імёны *Wydeke* (1413 і 1426 гады), *Wydenne* (1398, 1410 і 1411 гады), *Widete*, *Wydothe* (1300 год), *Wydeman*, *Widaute / Wydawte*, *Alwide*, *Arwide / Arwida* (1341, 1387 і 1402 гады). У скандынаўскіх сагах упамінаецца купец Відгаўт (*Widgaut*) з Самлянду.

Каля Пскова адзначалася мясцовасьць Ашвідава, назву якой зьвязваюць з германскім (паўночнагерманскім) імём Aswidh (Ásviðr).

Варыянты імя ў гістарычных крыніцах: *Wide* (26 траўня 1390 году); *item quatuor homines ad serviendum dicte ec(c)lesie, scilicet Wydvs* (23 красавіка 1449 году); *Wida* (Раўданскі рукапіс); *Видъ, егожъ люди Волкомъ звали* (Васкрасенскі летапіс); *людеи у Красносельскомъ повете на имя Петраша Видевича* (17 сакавіка 1502 году); *именье свое на имя Види* (8 жніўня 1524 году).

## Носьбіты
* Віда Аснабруцкі ( 1101) — біскуп Аснабруку
* Віда Курскі (да 1096—1122) — біскуп Куру
* Від Воўк (у праваслаўі Раман; каля 1190—1270) — імаверны вялікі князь літоўскі
* Від — літоўскі баярын з Крожаў, які ў 1390 годзе засьведчыў умову з Тэўтонскім ордэнам
* Віда (паводле Раўданскага рукапісу) — першая жонка вялікага князя літоўскага Гедзіміна, дачка швэда-бортніка з Курляндыі Відмунда
* Флярыян Відза — судзьдзя апэляцыйны Царства Польскага, ганаровы сябра варштату «Паўночная паходня»

Відзевічы (Widziewicz, Widzewicz) — літоўскі шляхецкі род з Ашмянскага павету.

У актах Вялікага Княства Літоўскага ўпамінаўся маёнтак Відзішкі у Ашмянскім павеце, мястэчка Відзішкі ў Вількамірскім павеце і маёнтак зь мястэчкам Віды (Відзы) у Браслаўскім павеце.

На 1906 год існавала вёска Відзішкі ў Рэжыцкім павеце Віцебскай губэрні.

На гістарычнай Браслаўшчыне існуюць вёска Відзішкі і мястэчка Відзы (Віды).

## Заўвагі

## Крыніцы

## Літаратура
* 

Катэгорыя:Мужчынскія імёны